જેમ જેમ ઉંમર વધતી જાય અને યુવાની ધીમે ધીમે દૂર થતી જાય તેમ તેમ આ સંઘર્ષ વધુ તીવ્ર થતો જાય છે. પહેલી વાર “કાકા” સંબોધન સાંભળવું કેટલું આકરું, કષ્ટદાયક અને આંચકો આપનાર હોય છે તે બધાને ખબર છે! આ આંચકામાં માનસિક ધક્કો તો છે જ પણ તેના શારીરિક દૃષ્ટિકોણ તરફ જલ્દીથી ધ્યાન જતું નથી. માનસિક ધક્કો એ કે પહેલી વાર ખબર પડી કે પોતે માનતા હતા તેટલા નાની ઉંમરના હવે નથી રહ્યા. પણ જે શારીરિક પ્રવૃત્તિ કરતાં પહેલાં થાકતા નહોતા તે જ પ્રવૃત્તિ કરતાં હવે થાક લાગવા માંડે ત્યારે પહેલી વાર ૧૭ અને તે વધેલ ઉંમરના સંઘર્ષની અને તેની અસરની ખબર પડે છે.